**Uzdevumi**

Uzdevumu piemēriem izmantotas JRRMV 1. un 2. kursu audzēkņu kompozīcijas stundās veidotās skices, iedvesmojoties un pētot Jaņa Rozentāla daiļradi (2014./2015. un 2015./2016. m.g.) JRRMV skolotājas un profesionālo mācību priekšmetu metodiskās apvienības vadītājas Vitas Jurjānes vadībā.

Katrs darbs sākas ar ieceri. Tā var rasties visnegaidītākajos brīžos un veidos - gan dabas iespaidu rezultātā, gan skatoties uz citu mākslinieku radītajiem darbiem un reprodukcijām, fotoattēliem un filmām. Skice ir idejas pieraksts. Iedvesma ir iegūstama dažādos ceļos. Svarīgākais ir prast saskatīt, novērtēt un atlasīt izteiksmes līdzekļus. No vecmeistaru meistarīgi uzbūvētajām kompozīcijām varam mācīties izteiksmes līdzekļu atbilstību satura atklāsmei, proporciju, plastikas, detaļu atlases nozīmi un daudz citu svarīgu lietu. Iecere kļūst izteiksmīga, pateicoties veiksmīgai izteiksmes līdzekļu izvēlei.

Skicei ir dažādi mērķi- visbiežāk, lai atcerētos ideju, nereti, lai pārbaudītu iecerētā izteiksmīgumu dažādos veidos. Vārdi veido sarunu valodu, apgūtie izteiksmes līdzekļi veido mākslas valodu.